b'\n_START_ARTICLE_\nLietuvos imunolog\xc5\xb3 draugija\n_START_PARAGRAPH_\nLietuvos imunolog\xc5\xb3 draugija LID\xc2\xa0\xe2\x80\x93 Lietuvos visuomenin\xc4\x97 asociacija, vienijanti Lietuvos Respublikos specialistus, dirban\xc4\x8dius mokslin\xc4\xaf, pedagogin\xc4\xaf darb\xc4\x85 arba u\xc5\xbesiiman\xc4\x8dius kita veikla, kuri yra susijusi su imunologija arba artima jai disciplina, nuo 1991\xc2\xa0m. veikianti Vilniuje, Mol\xc4\x97t\xc5\xb3 pl. 29. Buvein\xc4\x97: Lietuvos moksl\xc5\xb3 akademija, Biologijos, medicinos ir geomoksl\xc5\xb3 skyrius, Gedimino pr. 3.\n_START_SECTION_\nVeikla\n_START_PARAGRAPH_\nLietuvos imunolog\xc5\xb3 draugija \xc4\xafkurta 1991\xc2\xa0m. gruod\xc5\xbeio 12 d., tais pa\xc4\x8diais metais \xc4\xafkurta ir Baltijos \xc5\xa1ali\xc5\xb3 imunolog\xc5\xb3 asociacija. 1992\xc2\xa0m. Lietuvos imunolog\xc5\xb3 draugija priimta \xc4\xaf Europos imunolog\xc5\xb3 draugij\xc5\xb3 federacij\xc4\x85 (Federation of European Immunological Societies) ir Tarptautin\xc4\x99 imunolog\xc5\xb3 draugij\xc5\xb3 s\xc4\x85jung\xc4\x85 (International Unijon of Immunological). Pagrindiniai partneriai: Kauno medicinos universitetas, Imunologijos institutas, Lietuvos AIDS centras, Lietuvos alergolog\xc5\xb3 draugija._NEWLINE_Lietuvos imunolog\xc5\xb3 draugijos tikslas\xc2\xa0\xe2\x80\x93 pl\xc4\x97toti imunologijos moksl\xc4\x85 ir propaguoti jo laim\xc4\x97jimus. Draugija organizuoja konferencijas, simpoziumus, seminarus, remia \xc4\xafvairias jaun\xc5\xb3j\xc5\xb3 imunolog\xc5\xb3 parengimo formas. Bendradarbiauja su kitomis draugijomis. Nariais gali b\xc5\xabti fiziniai ir juridiniai asmenys, dirbantys imunologijos arba artimoje srityje. Draugija turi apie 70 nari\xc5\xb3. Auk\xc5\xa1\xc4\x8diausias draugijos organas\xc2\xa0\xe2\x80\x93 visuotinis nari\xc5\xb3 susirinkimas, o tarp visuotini\xc5\xb3 susirinkim\xc5\xb3\xc2\xa0\xe2\x80\x93 kolegialus valdymo organas\xc2\xa0\xe2\x80\x93 Taryba. Taryb\xc4\x85 sudaro pirmininkas, pirmininko pavaduotojas, sekretorius, i\xc5\xbedininkas ir tarybos nariai._NEWLINE_Pirmininkas: Vytas Tamo\xc5\xa1i\xc5\xabnas\xc2\xa0\xe2\x80\x93 nuo 1991\xc2\xa0m.'